### Beslutninger

Fremsendes til Børn og Unge-udvalget til behandling i henhold til beslutning i byrådets møde den 16. august 2023.

###

.

### Resume

Byrådet besluttede med Budget 2023 at arbejde med Unges mentale sundhed og trivsel som et af de syv vilde problemer. Formålet med denne indstilling er at få byrådets godkendelse af den foreløbige forståelse af problemet. Samtidig foreslås tre spor, som skal danne rammen om det videre arbejde og konkretisering af prøvehandlinger: 1) De unge mestrer livet, 2) Unges mentale sundhed og trivsel som et fælles anliggende og 3) Trivsel i skole og uddannelse.

### Beslutningspunkter

Det indstilles:

At 1) byrådet godkender den nuværende problemforståelse af det vilde problem Unges mentale sundhed og trivsel, jf. afsnit 5.

At 2) byrådet drøfter og godkender, at der udvikles prøvehandlinger inden for tre spor:

• Spor 1: De unge mestrer livet

• Spor 2: Unges mentale sundhed og trivsel som et fælles anliggende

• Spor 3: Trivsel i skole og uddannelse

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 07-08-2023

Boe Mikkelsen:

Fremsendes til [adresse] med bemærkning, at Magistraten i mødet den 7. august 2023 anbefaler, at byrådet tiltræder Magistratsafdelingen for Børn og Unges indstilling af 28. juni 2023.

Rådmand Laust Koch var forhindret i at deltage i sagens behandling.